Nr. 21700/13.12.2022

**COMUNICAT DE PRESĂ**

În perioada 07- 11.11.2022, s-a desfăşurat *Campania Naţională privind verificarea modului de respectare de către transportatorii rutieri a prevederilor legale referitoare la încheierea și executarea contractelor individuale de muncă, a timpului de muncă și de odihnă a conducătorilor auto (lucrători mobili), a legislației și a directivelor europene ce vizează detașarea lucrătorilor în cadrul prestării de servicii transnaționale transpuse în legislația națională.*

Obiectivele campaniei:

* Identificarea angajatorilor care folosesc muncă nedeclarată și luarea măsurilor care se impun pentru respectarea prevederilor legale în domeniul relațiilor de muncă
* Controlul privind respectarea timpului de muncă și de odihnă
* Determinarea angajatorilor de a respecta prevederile Codului muncii- Legii nr.53/ 2003, republicată, modificată și completată, ale HG nr. 905/ 2017, cu modificările și completările ulterioare și ale legilor speciale în domeniul transportului rutier privind timpul de muncă și de odihnă al conducătorilor auto
* Creșterea gradului de conștientizare a angajatorilor și a angajaților în ceea ce privește necesitatea respectării prevederilor legale în domeniul relațiilor de muncă
* Diminuarea consecințelor sociale și economice negative care derivă din nerespectarea de către angajatorii care desfășoară activitate în domeniul transportului rutier, a prevederilor legale privind timpul de muncă și de odihnă
* Eliminarea tuturor neconformităților constatate, prin dispunerea de măsuri obligatorii de intrare în legalitate și aplicarea sancțiunilor contravenționale corespunzătoare.

În domeniul relaţiilor de muncă, a fost efectuat un număr de 11 controale. În urma controalelor, au fost sancționate 10 societăți comerciale. Cu ocazia acestor verificări inspectorii de muncă au aplicat 10 sancţiuni contravenţionale, 7 amenzi în cuantum de 10.500 lei și 3 avertismente scrise și au fost dispuse 34 măsuri de remediere a deficiențelor constatate.

**Inspector şef**

**Andrada Larisa Ogrean**

**Inspectoratul Teritorial de Muncă Mureş**